tartuNLP/wikipedia-smugri-20251201 huggingface dataset:
Auguste Villiers de l'Isle-Adam

Auguste Villiers de l'Isle-Adam (1838 Saint-Brieuc, Heinäkuun monarkia – 1889 Pariisi, Ranskan kolmas tasavalta) oli ranskalainen kirjailija. Hänen tuotantonsa edustaa myöhäis romantiikkaa.
Villiers de l'Isle-Adamin aatelissuku köyhtyi, ja hän muutti Pariisiin vuonna 1857. Hän tutustui muun muassa Charles Baudelaireen ja Stéphane Mallarméhen. Hän sai vaikutteita Edgar Allan Poelta ja oli kiinnostunut spiritismistä ja okkultismista. Materialistinen ajattelu oli hänelle vierasta. Näytelmässään "Axel" vuodelta 1890 hän tuo näitä piirteitä esiin, ja sitä on pidetty yhtenä ranskalaisen symbolismin perusteksteistä.
Michael Fortescue

Michael David Fortescue (8. elokuuta 1946) on brittisyntyinen arktisiin ja Pohjois-Amerikan alkuperäiskieliin erikoistunut kielitieteilijä. Hän valmistui lingvistiikan eli kielitieteen tohtoriksi Edinburghin yliopistosta vuonna 1978.
Fortescue tunnetaan eskimo-aleuttilaisen, tšuktšilais-kamtšatkalaisen, nivhiläisen ja wakashalaisen kantakielen rekonstruktioistaan.
Walter Zilliacus

Walter Ulrik Zilliacus (27. helmikuuta 1863 Viipuri – 31. tammikuuta 1911 Helsinki) oli suomalainen pankkivirkailija ja toimittaja.
Walter Zilliacuksen vanhemmat olivat opettaja, sanomalehtimies ja kirjanpainaja Nikolai August Zilliacus ja Katarina Sofia Söderhjelm. Hän valmistui ylioppilaaksi Helsingin ruotsalaisesta normaalilyseosta vuonna 1883 sekä opiskeli Helsingin yliopistossa ja Englannissa. Zilliacus työskenteli Helsingissä pankkivirkailijana ja "Nya Pressenin" kolumnistina kunnes 1890-luvun lopussa hän antautui kokonaan toimittajan uralle.
Zilliacus työskenteli "Tammerfors Nyheterin" vastaavana toimittajana vuosina 1899–1901, "Nya Pressenin" ja "Dagligt Allehandan" toimittajana lehtien lakkauttamiseen saakka, "Wiborgs Nyheterin" päätoimittajana 1904–1905 ja "Kurirenin" vastaavana toimittajana vuonna 1909. Hänen erikoisalaansa olivat kolumnit. "Nya Pressenissä" Zilliacuksen nimimerkki oli Binocle.
Humlefestival

Humlefestival on vuodesta 1980 lähtien järjestetty kristillinen taide- ja musiikkitapahtuma, joka järjestetään baptistiseurakunnan leirintäalueella Munsalan Monäsissä, Hummelholmassa. Tapahtuma sai alkunsa paikallisten kristillisten rock-yhtyeiden toimesta. Vuosien aikana tapahtuma on kehittynyt laajaksi ja avoimeksi kulttuuritapahtumaksi. Tapahtuma on päihteetön ja järjestetään vapaaehtoisvoimin elokuussa.
Tapahtuman järjestää Svenska Baptisternas i Finlands Ungdomsförbund.
Esiintyjät.
2019.
Vuoden 2019 festivaali järjestettiin 2.–4. elokuuta 2019.
2021.
Vuoden 2021 festivaali järjestettiin 6.–8. elokuuta 2021. 
2022.
Vuoden 2022 festivaali järjestettiin 6.–7. elokuuta 2022. 
2023.
Vuoden 2023 festivaali järjestettiin 1. heinäkuuta 2023.
ITC Willow

ITC Willow on Tony Forsterin suunnittelema arts and crafts -liikkeen ja Wienin sessessionismin tyyli-ihanteita ilmentävä kirjaintyyppi, joka perustuu arkkitehti Charles Rennie Mackintoshin tekstaukseen. Siirtokirjainten valmistaja Letraset julkaisi alun perin kirjaintyypin vuonna 1990. ITC eli International Typeface Corporation julkaisi sen sittemmin nimellä ITC Willow.
Edg

Edg on VR:n käyttämä kaksikerroksinen matkustajavaunu. Vaunun alakerrassa ja toisella välitasolla on matkatavaroiden ja pyörien säilytystilaa. Istumapaikkoja on yläkerrassa, toisella välitasolla ja alakerran toisessa päädyssä. Alakerrassa saa kuljettaa lemmikkejä. Sarja on muutettu Ed-sarjasta. Ensimmäinen Edg-sarjatunnuksen saanut vaunu oli Edg 28012, joka otettiin koeliikenteeseen 14. toukokuuta 2021. Vaunuja tehtiin kymmenen, ja ne muutettiin huhtikuuhun 2022 mennessä. Vaunuja käytetään pääasiassa yöjunissa.&lt;ref name="tr 2/21"&gt;&lt;/ref&gt; Kesäkuusta 2022 lähtien niitä on käytetty myös Helsingin ja Turun välisisssä junissa.
A Rainy Day in New York

A Rainy Day in New York on vuonna 2019 ensi-iltansa saanut yhdysvaltalainen romanttinen komediaelokuva. Sen on ohjannut ja käsikirjoittanut Woody Allen, ja pääosia esittävät Timothée Chalamet, Elle Fanning ja Selena Gomez. Elokuva kertoo nuoresta opiskelijasta Gatsbystä, joka viettää viikonlopun kotikaupungissaan New Yorkissa.
Elokuva kuvattiin jo vuonna 2017, mutta levitysvaikeuksien vuoksi se tuli ensi-iltaan vasta kaksi vuotta myöhemmin. Suomessa elokuvaa ei ole esitetty elokuvateattereissa, vaan se on julkaistu tallenteena.
Vallankumouksellinen sotaneuvosto

Tasavallan vallankumouksellinen sotaneuvosto (, RVSR) eli vallankumouksellinen sotaneuvosto (, RVS) oli vuosina 1918–1934 Neuvosto-Venäjän ja sitemmin Neuvostoliiton asevoimien korkein kollegiaalinen komento- ja poliittinen johtoelin.
Vallankumouksellinen sotaneuvosto perustettiin yleisvenäläisen toimeenpanevan keskuskomitean 2. syyskuuta 1918 päivätyllä päätöslauselmalla neuvostotasavallan muuttamisesta ”sotilasleiriksi”, ja se toimi toimeenpanevan keskuskomitean hyväksymien sääntöjen mukaisesti.
Vallankumouksellisen sotaneuvoston puheenjohtajina toimivat Lev Trotski (6. syyskuuta 1918 – 26. tammikuuta 1925), Mihail Frunze (26. tammikuuta – 31. lokakuuta 1925) ja Kliment Vorošilov (6. marraskuuta 1925 – 20. kesäkuuta 1934).
Aleksi Lassila

Aleksi Lassila (s. 5. helmikuuta 2003) on suomalainen pesäpalloilija. Lassila edustaa superpesiksessä pelaavaa Vimpelin Vetoa ja on myös sen oma kasvatti. Lassila on saavuttanut urallaan yhden SM-pronssin Vimpelin Vedossa kaudella 2021. Hän pelaa sisäpelissä vaihtajana tai kotiuttajana ja ulkopelissä etukentällä.
Lassila on pelannut urallaan 38 superpesiksen runkosarjaottelua. Näissä hän on lyönyt kolme kunnaria ja 14 tavallista juoksua, tuonut 46 juoksua ja kerännyt 157 kärkilyöntiä. Ylempiä pudotuspelejä Lassila on pelannut 9 ottelua, joissa hän on lyönyt yhden juoksu, tuonut neljä ja kerännyt 14 kärkilyöntiä. Myös Lassilan veli Eemeli pelaa Vedon joukkueessa. Lassilan toinen veli Taneli pelaa Ykköspesistä Jyväskylän Kirissä.
Chalaux

Chalaux on kunta Ranskassa Nièvren departementissa Burgundi-Franche-Comtén alueella. Se sijaitsee noin 46 kilometriä Château-Chinon (Ville):n kaupungista pohjoiseen.
Toisen maailmansodan aikana Chalaux oli hetken taisteluiden keskipisteenä. Maquis Camillen sissijoukko piti päämajaansa kunnan alueella olevalla maatilalla. Maatila kohtasi raskaan saksalaishyökkäyksen 3. elokuuta 1944. He kuitenkin onnistuvat puolustautumaan hyökkäykseltä Maquis Verneuilin sissijoukon ja Special Air Servicen avustuksella. Kostoksi tästä saksalaiset murhasivat yhden Chalaux'n asukkaan ja polttivat hänen talonsa. 
Kunta on osa Morvanin luonnonpuistoa ("Parc naturel régional du Morvan").
Angus Wilson

Angus Wilson (11. elokuuta 1913 Bexhill-on-Sea, Sussex, Britannia – 31. toukokuuta 1991), Sir, oli brittiläinen kirjailija. Hän asui lapsuutensa Etelä-Afrikassa. Hän oli British Museumin kirjastonhoitaja 1937–1955 ja East Anglian yliopiston historian professori 1966–1978.
Wilsonin esikoisteos, novellikokoelma "The Wrong Set" ilmestyi 1949. Novellimainen ote näkyy myös joissakin romaaneissa. Hän on satiirikko, tekee tarkkoja havaintoja ja käyttää farssin aineksia. Hän noudattaa George Eliotin ja E. M. Forsterin realistista romaaniperinnettä. 1956 ilmestynyt ja suomennettu "Epäjumala haudassa" kertoo historioitsijasta, joka tekee tiliä menneisyytensä kanssa. Romaanien lisäksi hän on kirjoittanut tutkimuksia kirjailijoista, esseitä ja omaelämäkerran "Wild Garden" (1963).
Badrinath Ki Dulhania

Badrinath Ki Dulhania (; suomeksi ”Badrinathin morsian”) on vuonna 2017 ensi-iltansa saanut intialainen hindinkielinen romanttinen komediaelokuva, jonka on ohjannut Shashank Khaitan ja tuottanut Hiroo Yash Johar, Karan Johar ja Apoorva Mehta. Se on hengellinen jatko-osa vuoden 2014 elokuvalle "Humpty Sharma Ki Dulhania". Päärooleja näyttelevät Varun Dhawan ja Alia Bhatt. Elokuva seuraa tarinaa Intian maaseudulta kotoisin olevasta itsenäisestä lentoemännästä, joka kieltäytyy mukautumasta sovinistisen sulhasensa patriarkaalisiin odotuksiin.
Vastaanotto.
Box Office India julisti "Badrinath Ki Dulhanian" yli 1,9 miljardin rupian tuotollaan ”superhitiksi”.
Maria Wine

Maria Wine (1912 Kööpenhamina, Tanska – 2003) oli tanskalaissyntyinen ruotsalainen kirjailija. Hän kirjoitti ruotsiksi. Hänen puolisonsa oli vuodesta 1936 kriitikko Artur Lundkvist.
Wine on tunnettu erityisesti lyyrikkona, ja hän käsittelee runoissaan surua, rakkautta ja arkea unenomaisessa todellisuudessa. Runot, jotka etenkin alkuaikoina heijastavat henkilökohtaisia tuntoja, ovat vapaamittaisia ja musikaalisia. Esikoiskokoelma "Vinden ur mörkret" ilmestyi 1943. Hän kirjoitti myös pienimuotoista proosaa.
Suomennettuja runoja.
Julkaisussa: "Taite: runouslehti", 2000, nro 2, suom. Jukka Airio
Muita:
Tupsunyyläheinä

Tupsunyyläheinä ("Gastridium ventricosum") on heinäkasvien (Poaceae) heimoon ja nyyläheinien ("Gastridium") sukuun kuuluva kasvilaji. Se on yksivuotinen heinälaji, joka itää jo syksyllä.
Tupsunyyläheinä kasvaa avoimilla kalkkipitoisilla heinämailla, joilla on hyvin vettä läpäisevä maaperä. Lajia tavataan luontaisena laajalti Länsi- ja Keski-Euroopassa, Välimeren ympäristössä sekä Lähi-idässä Irakiin asti. Vieraslajina sitä tavataan myös ainakin Uudessa-Seelannissa. Suomessa lajia on esiintynyt Helsingin seudulla 1900-luvun alussa.
Aleksandr Butlerov

Aleksandr Mihailovitš Butlerov (; 6. syyskuuta 1828 Tšistopol, Venäjän keisarikunta – 17. elokuuta 1886 Butlerovka, Venäjä) oli venäläinen kemisti, joka edisti kemian rakenteiden ymmärrystä erityisesti tautomeriaan liittyen.
Ura.
Vuonna 1849 Kazanin yliopistoon liittynyt Butlerov omaksui ranskalaisten kemistien Auguste Laurentin ja Charles Frédéric Gerhardtin teoriat ja työskenteli uusien menetelmien parissa tunnettujen yhdisteiden syntetisoimiseksi sekä täysin uusien synteesien parissa. Butlerovista tuli Kazanin yliopiston apulaisprofessori vuonna 1851 ja Pietarin yliopiston professori vuonna 1868.
Vuonna 1861 Butlerov esitti käsityksensä kemiallisesta rakenteesta: molekyylin kemiallinen luonne määräytyy atomien lukumäärän ja tyypin lisäksi myös niiden rakenteen mukaan. Kahdella tai useammalla yhdisteellä voi olla sama alkuainekoostumus, mutta erilaiset ominaisuudet. Hän ennakoi ja osoitti isomeerien olemassaolon. Butlerov julkaisi tärkeitä tutkimuksia alifaattisista hiilivedyistä ja alkoholeista, tutki perin pohjin hiilivetyjen ja niiden derivaattien isomeria-suhteita. Näillä tutkimuksilla oli perustava merkitys orgaanisten aineitten sisäisestä koostumuksesta tehdyille teorioille. Vuonna 1866 hän syntetisoi isobutaanin. Kaksi vuotta myöhemmin hän havaitsi, että tyydyttymättömät orgaaniset yhdisteet sisältävät useita sidoksia.
Hiiliyhdistysten systematiikan Butlerov on esittänyt teoksessaan "Lehrbuch der organischen Chemie".
Syster

Syster on ruotsalainen naisen etunimi, joka pohjautuu sukulaisuussuhdetta ilmaisevaan sanaan "syster". Suomessa sitä vastaa nimi Sisko.
Systeriä on käytetty Ruotsissa virallisena etunimenä 1800-luvun alusta alkaen. Suosituimmillaan se oli 1800- ja 1900-luvun vaihteessa. Vielä 1980-luvulla Ruotsissa oli kirjoilla noin 4 000 Syster-nimistä henkilöä, mutta nykyään heitä on siellä enää alle 400.
Systerin miespuolinen vastine on Bror (’veli’).
Félix Gaillard

Félix Gaillard d'Aimé (; 5. marraskuuta 1919 – 10. heinäkuuta 1970) oli ranskalainen poliitikko. Hän toimi Ranskan radikaalipuolueen puheenjohtajana 1958–1961 sekä lyhyesti Ranskan pääministerinä. Hän oli Ranskan hallinnon nuorin johtaja sitten Napoleonin.
Toisen maailmansodan aikaan Gaillard toimi Ranskan vastarintaliikkeessä Saksan miehitystä vastaan. Ranskan neljännen tasavallan aikana hän toimi maan talous- ja valtionvarainministerinä vuonna 1957. Vuonna 1957 hänestä tuli maan pääministeri, mutta hänen toimikautensa kesti vain muutaman kuukauden, mikä ei ollut Ranskan neljännessä tasavallassa poikkeuksellista.
Gaillard toimi Radikaalipuolueen puheenjohtajana vuosina 1958–1961. Hänet lasketaan osaksi nuorten poliitikkojen sukupolvea, jonka poliittisen uran Ranskan viidennen tasavallan tulo pilasi.
Gaillard kuoli laivaonnettomuudessa heinäkuussa 1970.Gaillard oli lähtenyt 9. heinäkuuta purjehtimaan huvijahdillaan Jerseyn saarelta kohti Ranskaa. Seuraavana päivänä Gaillardin jahdin hylky löydettiin Minquiersin riutan edustalta. Gaillardin ruumis löydettiin Englannin kanaalista 12. heinäkuuta.
Age Of Unreason

Age of Unreason on Bad Religionin seitsemästoista studioalbumi, joka julkaistiin 3. toukokuuta 2019.
Parisauvakrotti

Parisauvakrotti ("Diceratias bispinosus") on sauvakrotteihin kuuluva kalalaji. Lajia tavataan syvistä vesistä indopasifiselta merialueelta. 
Koko ja ulkonäkö.
Parisauvakrottinaaras voi kasvaa suurimmillaan 11–13 cm pitkäksi ja koiras on huomattavasti pienempi. Lajin naaras on ruumiinrakenteeltaan pallomainen. Kalan otsassa on lyhyehkö uloke, jonka päässä on valoelin. Selkäevän kaksi ensimmäistä ruotoa ovat pidentyneet. Parisauvakrotti on väriltään tummanruskea tai musta.
Levinneisyys ja elintavat.
Parisauvakrottia tavataan Bengalinlahdelta Marshallinsaarille ja sieltä Japaniin. Kala elää 500–2 300 metrin syvyydessä. Toisin kuin monilla muilla syvänveden kroteilla, parisauvakrottikoiraat eivät elä naaraiden loisina.
Kytryt

Kytryt ("Ernobius") on puunkaivajien (Anobiidae) heimoon kuuluva kovakuoriaissuku. Sukuun kuuluu maailmanlaajuisesti yli seitsemänkymmentä lajia. Lajimäärä vaihtelee eri lähteissä. Suomessa suvusta on tavattu kahdeksan lajia.
Jouko Suomalainen (teollisuusneuvos)

Jouko Olavi Suomalainen (5. heinäkuuta 1924 Helsinki – 5. syyskuuta 1995 Tampere) oli suomalainen insinööri ja yritysjohtaja, joka sai teollisuusneuvoksen arvonimen.
Suomalaisen vanhemmat olivat taidetakoja Herman Suomalainen ja Ida Savolainen ja puoliso vuodesta 1952 Lea Tuulikki Lundell. Suomalainen osallistui jatkosotaan, ylioppilaaksi hän tuli 1943 Kuopion lyseosta ja valmistui Teknillisestä korkeakoulusta diplomi-insinööriksi 1949. Hän työskenteli valmistuttuaan rationalisointi-insinöörinä SOK:ssa 1949–1953, teknillisenä johtajana Hyvon-Kudeneuleessa 1953–1963 ja vuodesta 1963 Suomen Trikoossa ensin menetelmäosaston päällikkönä ja sitten trikootehtaan teknillisenä johtajana. Nanson toimitusjohtaja Suomalainen oli yli kaksikymmentä vuotta, 1966–1987. Suomalaisella oli useita järjestö- ja luottamustehtäviä omalla alallaan, mutta myös muun muassa Teollisuuden Keskusliitossa ja Suomen Työnantajain Keskusliitossa. Teollisuusneuvoksen arvonimen vuonna 1977 saanut Suomalainen jäi eläkkeelle 1987, mutta toimi vielä sen jälkeen liikkeenjohdon konsulttina ja hallitusammattilaisena. Sotilasarvoltaan hän oli insinööriyliluutnantti.
Omokin kieli

Omokin kieli on jukagiirisiin kieliin kuuluva kuollut kieli, jota puhuttiin Itä-Siperiassa, Kolyman alajuoksulla. Se muodostaa murrejatkumon kahden vielä elävän jukagiirikielen kanssa. Sen uskotaan kuolleen sukupuuttoon viimeistään 1700-luvulla. Sitä puhuneet etniset omokit ovat myös kuolleet sukupuuttoon. Fjodor Matjuškinin kirjaamat 134 sanaa ovat säilyneet nykypäivään asti.
Ibe (albumi)

IBE on IBE:n debyyttialbumi. Se julkaistiin 26. lokakuuta 2017.
Nonsense (albumi)

NONSENSE on rap-artisti IBE:n toinen studioalbumi. Se julkaistiin 1. toukokuuta 2018.
Perkele! (Iben albumi)

Perkele! (tyyliteltynä pienaakkosin) on rap-artisti Iben neljäs studioalbumi. Se julkaistiin 10. syyskuuta 2020.
Valko-Venäjän ja Euroopan unionin rajakriisi 2021

Valko-Venäjän ja Euroopan unionin rajakriisi on Valko-Venäjän ja sen naapurimaiden välinen siirtolaiskriisi, jossa kymmenet tuhannet siirtolaiset pääasiassa Irakista ja Afrikasta pyrkivät Liettuaan, Latviaan ja Puolaan Valko-Venäjän rajojen kautta. Kriisin laukaisi Valko-Venäjän ja Euroopan unionin suhteiden vakava heikkeneminen Valko-Venäjän vuoden 2020 presidentinvaalien, vuosien 2020–2021 mielenosoitusten, Ryanairin lennon 4978 ja Krystsina Tsimanouskajan pakkopalauttamisyrityksen seurauksena.
Kriisi alkoi alkukesästä 2021, kun Valko-Venäjän presidentti Aljaksandr Lukašenka uhkasi tuoda Eurooppaan siirtolaisia ja huumeiden salakuljettajia. Uhkaus johtui EU:n pakotteista, jotka se asetti Ryanairin lennon kaappauksen seurauksena. Valko-Venäjää on syytetty siirtolaisten kuljettamisesta ja avustamisesta rajalle. Suurin osa heistä on kotoisin Irakista, mutta myös muualta Lähi-idästä sekä Afrikasta. Euroopan unionin mukaan kyseessä on hybridisodan muoto, jossa käytetään siirtolaisia sodankäyntivälineenä.
Heinäkuussa 2021 Liettua julisti hätätilan Valko-Venäjältä rajan yli pyrkivien siirtolaisten suuren määrän vuoksi. Elokuussa 2021 Latvia julisti hätätilan, jolla se varautuu siirtolaisten mahdollisiin rajanylityksiin. Syyskuussa 2021 Puola julisti hätätilan Valko-Venäjän rajalle. Marraskuussa Puola lähetti raja-alueelle tuhansia sotilaita, kun Valko-Venäjältä tuli rajan lähelle tuhansia siirtolaisia. Puola on myös rakentanut rajalle teräslanka-aidan ja hyväksynyt muurin rakentamisen. Saksalaislehti Die Weltin saamien salaisten EU-asiakirjojen mukaan rajan yli pyrkivät siirtolaiset ovat maininneet tärkeimmiksi kohdemaikseen Saksan ja Suomen.
Jevgeni Vinokurov

Jevgeni Mihailovitš Vinokurov (1925 Brjansk, Neuvostoliitto – 1993) oli neuvostoliittolainen runoilija. Hän valmistui 1951 Gorkin kirjallisuusinstituutista ja toimi siellä opettajana 1950-luvun puolivälistä.
Vinokurovin ensimmäiset runokokoelmat "Stihi o dolge" (1951) ja "Sineva" (1956) olivat sota-aiheisia, mutta hän jatkoi sittemmin venäläisen filosofisen lyriikan perinnettä. Hän oli sodanjälkeisen runoilijasukupolven henkinen opettaja. Runokokoelmien lisäksi hän kirjoitti kritiikkiä ja kirjallisuustutkielmia.
Suomennettuja runoja.
Markku Lahtela on suomentanut Vinokurovin runoja (raakakäännös Zoja Kunttu). Niitä on julkaistu seuraavasti:
Amerikanaasialaiset

Amerikanaasialaiset () ovat yhdysvaltalaisia, joilla on aasialaisia juuria. Yhdysvaltain väestönlaskentaviraston mukaan ryhmään lasketaan kuuluviksi taustaltaan Kaukoidän, Kaakkois-Aasian ja Intian niemimaan alkuperäisväestöihin kuuluvat henkilöt. Amerikanaasialaisia oli Yhdysvaltain väestönlaskentaviraston mukaan 22,9 miljoonaa vuonna 2019.
Kathleen Winsor

Kathleen Winsor ( 16. lokakuuta 1919 Olivia, Minnesota, Yhdysvallat – 26. toukokuuta 2003) oli yhdysvaltalainen viihdekirjailija ja toimittaja. Esikoisromaani, eroottissävyinen "Aina vain Amber", oli menestys. Myöhemmät ovat romanttisia, toisinaan historiallisaiheisia.
Jussi Seppänen

Jussi Seppänen (s. 1975) on suomalainen kirjailija. Hänen esikoisteoksensa "Kymmenottelu" (2015) oli ehdolla Runeberg-palkinnon ja Helsingin Sanomien kirjallisuuspalkinnon saajaksi. Seppäsen toinen romaani "Jussi Seppänen" (2020) kertoo esikoiskirjailijan elämästä. Seppänen opettaa sarjakuvakäsikirjoittamista Muurlan Opistossa ja proosaa Turun Kirjan talolla.
Seppänen on kotoisin Kokkolasta. Hän asuu Turussa.
Château-Chinon (Campagne)

Château-Chinon (Campagne) on kunta Ranskassa Nièvren departementissa Burgundi-Franche-Comtén alueella. Château-Chinon (Campagne) ympäröi miltei täysin Château-Chinon (Ville)'n kaupunkia, lukuun ottamatta kapeata käytävää kunnan länsipuolella.
Château-Chinon (Campagne)'n kunnalla ei ole lainkaan keskustaa, vaan se on viidentoista kylän joukko. Ville ja Campagne olivat yhtä kuntaa vuoteen 1792 saakka. Tällöin keskustaa ympäröivä maaseutu halusi muodostaa oman kunnan. Kunnilla on paljon yhteistyötä, kuten yhteiset koulut, kirkko ja hautausmaa.
Kunta on osa Morvanin luonnonpuistoa ("Parc naturel régional du Morvan").
Châtin

Châtin on kunta Ranskassa Nièvren departementissa Burgundi-Franche-Comtén alueella. Se sijaitsee noin 8 kilometriä Château-Chinon (Ville)’n kaupungista luoteeseen.
Kunnan nähtävyyksiä on esihistoriallinen "Roche de Remoillon", joka tarinan mukaan on ollut druidien kivi. Châtinissa ei ole kirkkoa, mutta 13,50 metriä korkea risti "La Croix Coudrée".
Kunta on osa Morvanin luonnonpuistoa ("Parc naturel régional du Morvan").
Taiwanin kansallinen normaaliyliopisto

Taiwanin kansallinen normaaliyliopisto (, lyh. NTNU) on taiwanilainen yliopisto, jonka yhteydessä toimii myös normaalikoulu. Vuonna 2021 yliopisto tuli sijalle 331 QS:n maailman yliopistojen vertailuissa, 601.–800. Times-lehden yliopistovertailussa sekä 900.–1000. Academic Ranking of World Universities eli ns. Shanghai-vertailussa vuonna 2020.
Historia.
Yliopisto on perustettu vuonna 1922, jolloin Taiwan oli Japanin hallinnassa. Saaren silloinen japanilainen kuvernööri antoi suostumuksen perustaa Taihoku-opiston ("Taihoku" oli Taipein japaninkielinen nimi vuoteen 1945 saakka). Yliopiston ensisijainen tavoite on ollut kouluttaa opettajia lukioihin. Vuonna 1946 tästä tuli yliopiston pääsääntöinen tehtävä. Yliopiston toiminta oli kuitenkin melko rajoittunutta ja se toimi enemmänkin opettajaseminaariin verrattavana oppilaitoksena. 
Vuonna 1967 opettajien pätevyysvaatimuksia yhtenäistettiin. Samalla erotettiin toisistaan kaupunkien ja piirikuntien hallinto. NTNU sai tässä yhteydessä luvan, jonka nojalla siitä tuli kansallinen yliopisto ja sinne perustettiin neljä yliopiston alaista tiedekuntaa.
Taiwanin demokratisoitumisen yhteydessä 1990-luvulla NTNU alkoi muistuttaa yhä enemmän yliopistoa ja alkoi toimia yleisluontoisempana yliopistona. Tähän vaikutti mm. vuonna 1994 laki opettajankoulutuksesta. NTNU on siitä lähtien laajentanut tarjontaansa merkittävästi, mutta se tunnetaan edelleen juuri opettajankoulutuksesta ja sen korkeasta laadusta.
Yliopisto nykyisin.
Yliopistolla opiskelee hieman yli 15 000 perustutkinto-opiskeljaa ja henkilökuntaan kuuluu hieman yli 1 500 henkilöä. Vaihto-opiskelijoita otetaan vastaan vuodessa noin 1 700 yhteensä 70 eri maasta.
Kampuksia on yhteensä kolme: pääkampus ja Gongguanin kampus sijaitsevat Taipeissa ja Linkuo Uuden-Taipein puolella.
Tiedekunnat.
Tällä hetkellä yliopisto koostuu yhteensä yhdeksästä tiedekunnasta. Tiedekuntien alaisuudessa toimii erillisiä opistoja. Ne ovat:
Tiedekuntien lisäksi yliopistossa toimii useita keskuksia, jotka keskittyvät johonkin tiettyyn yksittäiseen aiheeseen. Näitä ovat mm. ranskan kielen keskus, mandariinikiinan opetuskeskus, robotiikan keskus sekä kulttuurin ja luovan teollisuuden keskus. 
Mandariinikiinan opetuskeskus on erityisen kuuluisa. Se on perustettu vuonna 1956. Keskus järjestää opetusta niin paikan päällä kuin etäopintoinakin. Lisäksi se tarjoaa myös mahdollisuuden itsenäiseen verkko-opiskeluun.
Normaalikoulu.
Yliopiston yhteydessä toimiva normaalikoulu on perustettu virallisesti vuonna 1937 ja oppilaat edustavat Taiwanin oppilasaineksen parasta kolmea prosenttia. Oppilaskunnan toiminta on aktiivista, ja koulun yhteydessä toimii 50 erilaista kerhoa tai yhdistystä.
Kampuselämä.
Kampuksien alueella on mahdollista asua opiskelijoiden asuntoloissa. Ne on jaettu sukupuolten mukaan. Sekä opiskelijoilla että henkilökunnalla on myös mahdollista käyttää yliopiston tarjoamia psykologin palveluita.
Metroid Dread

Metroid Dread () on MercurySteamin kehittämä ja Nintendon julkaisema toimintaseikkailupeli, joka on julkaistu vuonna 2021 Nintendo Switchille. Peli on viimeisin osa "Metroid"-pelisarjaa kattavassa pääkaanonissa sitten "Metroid Fusion" -pelin. 
Kehitys.
"Metroid Fusionin" jatko-osana tunnettu "Metroid Dread" oli ollut kehitteillä pitkään 2000-luvun puolivälistä alkaen ja se oli alkujaan suunniteltu Nintendo DS -käsikonsolille. Nimi pelille syntyi ajatuksesta, jonka mukaan pelihahmo päätyisi vieraalla planeetalla jonkinlaisen "pelon" varjostamaksi. Pelisarjan tuottaja Yoshio Sakamoto sai inspiraationsa aiheelle "Metroid Fusionissa" esiintyneen SA-X:n läsnäolon luomasta ahdistavasta ilmapiiristä; Sakamoto ei varsinaisesti halunnut "Dreadin" olevan kauhupeli, mutta halusi aiheen turvin tutkia "pelkotiloihin perustuvan pelin" käsitettä. Teknisten rajoitusten vuoksi projekti kariutui vuosikausiksi. Kun MercurySteam kehitti vuonna 2017 ":n" uusintaversion "", Sakamoto antoi pelinkehittäjille luvan toimia myös "Dreadin" kehittäjinä.
Juoni.
"Dread" sijoittuu aikajanalla "Metroid Fusionin" tapahtumien jälkeen. Palkkiometsästäjä Samus Aran on vastaanottanut Galaktiselle Federaatiolle päätyneen mystisen signaalin, joka on lähetetty planeetta ZDR:stä, jonne Federaatio on lähettänyt huippuluokan E.M.M.I -tutkimusrobotteja ottamaan näytteitä potentiaalista X-parasiittien uhkaa ajatellen, menettäen siten yhteyden niihin. Samus suuntaa ZDR:ään tutkimaan tapausta, joutuen tekemisiin hänet kohteeksi ottavien, kuolettavien voimien kanssa.
Vastaanotto.
Pelillä on Metacritic-kerääjäsivustolla 88/100 pistettä.
IGN on antanut pelille arvosanaksi 9/10. Arvostelussa kehutaan pelin yhdistelmää vaikeita pulmia, pomotaisteluita, tutkimista ja tasosuunnittelua
Vuoden 2021 The Game Awardsissa peli valittiin vuoden parhaaksi toimintaseikkailupeliksi. "Metroid Dread" on myös valittu vuoden peliksi "Timen" ja "Digital Trendsin" toimesta.
Myynti.
Peli oli eniten ennakkoonmyydyin videopeli GameStopissa E3 2021 -tapahtuman jälkeen. Myös Japanissa, jossa "Metroid" -pelit eivät ole koskaan nauttineet kovinkaan suurta suosiota, peli myi lähes kahden ensimmäisen myyntipäivän aikana. Vuoden 2022 toukokuuhun menneessä peli on myynyt lähes maailmanlaajuisesti, mikä tekee siitä "Metroid" -pelisarjan myydyimmän pelin.
Cho Man-sik

Cho Man-sik (; myös Godang, ; 1882 tai 1883 – 1950 tai myöh.) oli korealainen kristillissosialistinen opettaja, aktivisti ja poliitikko. Hän kannatti Japanin miehitystä vastaan väkivallatonta vastarintaa Mahatma Gandhin inspiroimana.
Cho sai Korean eteläosan väliaikaishallituksessa valtiovarainministerin paikan, kun Korean niemimaa vapautui japanilaisten alaisuudesta ja se jaettiin Neuvostoliiton ja Yhdysvaltain kesken. Hän ei kuitenkaan ottanut tehtävää vastaan. Hän toimi Korean sosiaalidemokraattisen puolueen ensimmäisenä johtajana, kunnes johtajaksi tuli Choe Yong-gun.
Neuvostoliitto yritti houkutella Chota uuden pohjoiseen perustettavan korealaisen valtion johtajaksi. Cho kuitenkin kieltäytyi yhteistyöstä Neuvostoliiton kanssa ja vaati Koreasta täysin itsenäistä vailla ulkovaltojen valvontaa. Neuvostoliitto siirtyi tukemaan Chon sijasta Kim Il-sungia, josta tuli Korean demokraattisen kansantasavallan diktaattori.
Chon kuoleman ajankohdasta ei ole varmuutta. Arvioiden mukaan hänet teloitettiin Korean sodan alkupuolella vuonna 1950 suoritetuissa poliittisissa puhdistuksissa.
Jean Baptiste Joseph Delambre

Jean Baptiste Joseph Delambre (19. syyskuuta 1749 Amiens, Ranska – 19. elokuuta 1822 Pariisi, Ranska) oli ranskalainen tähtitieteilijä ja geodeetti, joka laski auringon, suurten planeettojen ja Jupiterin kuiden tähtitieteelliset taulut. Delambre on tunnettu myös tähtitieteen historiankirjoittajana. 
Ura.
Delambre opiskeli Amiensissa ja suoritti perusopintonsa loppuun Pariisissa. Köyhyydestä huolimatta hän jatkoi opiskelua ja kiinnitti lopulta huomionsa matematiikkaan ja tähtitieteeseen. Vuonna 1771 hänestä tuli valtionvarainministeri d'Assyn pojan kotiopettaja, ja tässä tehtävässä toimiessaan hän osallistui Jérôme Lalanden luennoille. Hänen huomattavaan oppineisuuteensa ihastunut Lalande sai d'Assyn asentamaan kotiinsa observatorion Delambrea varten. Täällä Delambre teki havaintoja ja laskelmia, ja vuonna 1790 hän sai Uranusta koskevista tähtitieteellisistä tauluista Ranskan tiedeakatemian palkinnon. Hänet valittiin tiedeakatemian jäseneksi kaksi vuotta myöhemmin. Hänet otettiin Ranskan instituutin jäseneksi sen perustamisen yhteydessä vuonna 1795, ja vuonna 1803 hänestä tuli sen matemaattisen jaoston pysyvä sihteeri. Vuosina 1792-1799 yhdessä Pierre Méchainin kanssa hän suoritti Dunkerquen ja Barcelonan välisen suuren meridiaanimittauksen, jonka tarkoituksena oli määrittää ranskalaisen standardimetrin pituus. Hän raportoi tästä työstä julkaisussa "Base du système métrique décimal" (1806-1810). Hän toimi Lalanden seuraajana Collège de Francessa tähtitieteen professorina vuodesta 1807.
Delambre omisti viimeiset vuotensa tähtitieteen historian tutkimukselle, jonka tuloksena julkaistiin peräkkäin teokset "Histoire de l'astronomie ancienne" (1817), "Histoire de l'astronomie au moyen age" (1819), "Histoire de l'astronomie moderne" (1821); ja "Histoire de l'astronomie au XVIII' sieele". Nämä teokset saavuttivat suuren kuuluisuuden. Hän julkaisi Jupiterin seuralaisten tähtitieteelliset taulut teoksessa "Tables ecliptiques des satellites de Jupiter" (1792) ja teokset "Methodes analytiques pour la determination d'un arc du meridien" (1799), "Tables du soleil" (1806), "Rapport historique sur les progres des sciences mathematiques depuis l'an 1789" (1810), "A brege d'astronomie" (1813), "Astronomic theorique et pratique" (1814), jne.
Socialistisk Ungdomsfront

Socialistisk Ungdomsfront (lyh. "SUF"; suom. Sosialistinen Nuorisorintama) on tanskalainen vasemmistolainen poliittinen nuorisojärjestö. Se syntyi vuonna 2001, kun järjestöt "Rebel – Revolutionære Unge Socialister" ja "Enhedslistens Ungdomsnetværk" yhdistyivät. Socialistisk Ungdomsfront on itsenäinen mutta toimii läheisessä yhteistyössä Yhtenäisyyslistan kanssa. Socialistisk Ungdomsfront kuvailee olevansa sosialistinen ja vallankumouksellinen järjestö, mutta vastustaa väkivallan käyttöä vallankumouksessa ja irtisanoutuu kylmän sodan aikaisesta kommunismista.
Julia Maesa

Julia Maesa (k. n. 224) oli Rooman keisarikunnan keisarillisen perheen jäsen, joka onnistui nostamaan tyttärenpoikansa Elagabaluksen ja Severus Alexanderin keisareiksi ja käytti suurta valtaa näiden hallitsijakausina.
Elämä.
Julia Maesa syntyi mahdollisesti vuoden 170 aikoihin. Hänen isänsä Julius Bassianus oli auringonjumala Elagabaluksen ylipappi Syyrian Emesassa. Maesa oli Julia Maesan syyriankielinen nimi. Julia Maesan puoliso oli alempaan aateliin kuulunut emesalainen Gaius Julius Avitus Alexianus. Heille syntyivät tyttäret Julia Soaemias ja Julia Mamaea, joista ensinmainittu oli tulevan keisarin Elagabaluksen ja jälkimmäinen Severus Alexanderin äiti. Julia Maesan sisko Julia Domna nai vuonna 187 Septimius Severuksen, josta tuli vuonna 193 Rooman keisari. Julia Maesasta tuli siten keisarin käly, ja hän muutti asumaan Roomaan. Hänen puolisonsa Avitus loi menestyksekkään uran senaattorina, konsulina, maaherrana ja keisarin neuvonantajana, ja kuoli tuntemattomana ajankohtana Septimius Severuksen pojan Caracallan hallituskaudella.
Kun pretoriaaniprefekti Macrinus huhtikuussa 217 murhautti Julia Maesan siskonpojan, keisari Caracallan, ja valitutti itsensä uudeksi keisariksi, Julia Maesa pakotettiin muuttamaan takaisin Emesaan ja murheen murtama Julia Domna näännytti itsensä nälkään. Julia Maesa päätti palauttaa perheensä valtaan, ja yllytti toukokuussa 218 Syyriaan sijoitetut armeijan legioonat julistamaan hänen noin 14-vuotiaan tyttärenpoikansa Varius Avituksen keisariksi väittämällä tämän olevan Caracallan avioton poika, sillä he muistuttivat toisiaan. Kapina Macrinusta vastaan levisi koko valtakuntaan ja Varius Avitus tunnustettiin pian keisariksi myös Roomassa. Hänet tunnetaan historiankirjoissa keisari Elagabaluksena, sillä hän oli isoisoisänsä tavoin Elagabalus-jumalan ylipappi.
Uuden keisarin isoäidille Julia Maesalle myönnettiin Augustan keisarillinen arvonimi. Hän oli tämän jälkeen keisarillisen hovin tärkein vallankäyttäjä aina kuolemaansa asti, tosin hän joutui aluksi jakamaan vallan tyttärensä Julia Soaemiaksen kanssa, eikä keisari Elagabalus aina totellut heitä. Äiti ja tytär kilpailivat myös keskenään vallasta, ja Julia Soaemias ilmeisesti lietsoi Elagabaluksen hillitöntä ja vastuuttomana pidettyä käytöstä vähentääkseen Julia Maesan vaikutusvaltaa tähän. Julia Soaemias myös tuki Elagabaluksen epäsuosittua päätöstä julistaa auringonjumala Elagabalus roomalaisen uskonnon ylimmäksi jumalaksi. Kesäkuussa 221 Elagabalus adoptoi Julia Maesan vaatimuksesta serkkunsa, Julia Mamaean pojan Bassianus Alexianuksen (myöh. Severus Alexander), joka sai caesarin arvonimen, kruununperillisen aseman ja päävastuun hallitusasioista.
Severus Alexanderia uhkana pitänyt Elagabalus yritti lopulta saada sotilaat murhaamaan tämän, mutta sen sijaan pretoriaanikaarti murhasikin maaliskuussa 222 Elagabaluksen itsensä ja samalla tämän äidin Julia Soaemiaksen. Julia Maesan oletetaan olleen tyttärensä ja tyttärenpoikansa murhan takana. Keisariksi tuli nyt toinen tyttärenpoika, 14-vuotias Severus Alexander, mutta Julia Maesa käytti todellista valtaa, kunnes kuoli kaksi vuotta myöhemmin. Sen jälkeen valta siirtyi Julia Mamaealle.
Tieteen ja teknologian tutkimus

Tieteen ja teknologian tutkimus on monitieteinen tieteenala, joka tutkii tieteen ja teknologian syntyä, kehitystä ja seurauksia ottaen huomioon historiallisen, kulttuurisen ja sosiaalisen kontekstin.
Thomas Myhre

Thomas Myhre (s. 16. lokakuuta 1973 Sarpsborg) on norjalainen jalkapallovalmentaja ja ammattilaisuransa lopettanut jalkapallomaalivahti. Hän edustaa kotimaansa Mossia ja on pituudeltaan 188-senttimetrinen. Hän liittyi huhtikuussa 1998 Norjan A-maajoukkueeseen ja kuului joukkueen kokoonpanoon saman vuoden MM-kilpailuissa, mutta ei pelannut otteluakaan. Hän pelasi A-maajoukkueessa yhteensä 56 ottelua, joissa hän torjui pallon 47 kertaa ja pelasi 26 nollapeliä.
Ondřej Cubo

 
Ondřej Cubo (s. 26. tammikuuta 2003 Hranice, Tšekki) on tšekkiläinen jääkiekkopuolustaja, joka pelaa kotimaansa toiseksi korkeimmalla sarjatasolla 1. česká hokejová ligan HC ZUBR Přerovissa. laukoo oikealta.
Ura.
Seuraura.
Cubo on HC Nový Jičínin kasvatti. Hän siirtyi 13-vuotiaana HC Vítkovicen organisaatioon kaudeksi 2016–2017. Kaudeksi 2019–2020 Cubo siirtyi vain 16-vuotiaana Suomeen ja Rauman Lukon B-nuoriin. Kaudella 2020–2021 hän voitti seurassa U20 SM-sarjan mestaruuden.
Myös kaudella 2021–2022 Cubo voitti U20 SM-sarjan mestaruuden. Hän debytoi samalla kaudella myös Lukon SM-liigajoukkuueessa, jossa Cubo pelasi ensimmäisen ja kauden ainoaksi jääneen ottelunsa 6. marraskuuta 2021 vieraissa Tampereen Ilvestä vastaan. Hänelle avautui paikka Lukon kokoonpanosta, kun vuorostaan SM-liigajoukkueen runkopelaajista kuusi vahvisti seuran U20-joukkuetta, joka taisteli viimeisestä paikasta U20 SM-sarjan ylempään jatkosarjaan. Cubo merkittiin Lukon kolmospuolustajapariin Samuli Piipposen viereen. Hän sai ottelussa jääaikaa 8.54 minuuttia ja Cubo keräsi teholukeman –1. Kauden 2022–2023 hän pelasi kokonaan Lukon U20-joukkueessa.
Kaudeksi 2023–2024 Cubo palasi kotimaahansa ja hän siirtyi Tšekin toiseksi korkeimmalle sarjatasolle 1. česká hokejová ligan HC ZUBR Přeroviin.
Maajoukkueura.
Cubo on pelannut yhdeksän nuorten ja 23 poikien maaottelua.
Toomas Vint

Toomas Vint (s. 1944 Tallinna, Viro) on virolainen kirjailija ja taidemaalari. Hän on työskennellyt myös Viron televisiossa. Teoksissaan hän käsittelee kepeällä otteella ihmisen tunteiden kuihtumista arjen puristuksessa.
Rationaalifunktio

Rationaalifunktio on kahden polynomin osamäärästä muodostuva alkeisfunktio. 
Määritelmä.
Funktio formula_1 on "rationaalifunktio", jos ja vain jos se voidaan esittää muodossa:
formula_2
Tässä formula_3 ja formula_4 ovat polynomeja, ja formula_4 ei ole nollafunktio. Rationaalifunktio on määritelty kaikilla formula_6, kun formula_7.
Rationaalifunktion nollakohdat ovat sen osoittajan nollakohtia; nimittäjän nollakohdissa funktiolla on epäjatkuvuuskohta.
Kun funktion argumentti "x" on rationaaliluku eikä formula_8 ole 0, on myös funktion arvo formula_1 rationaaliluku.
Rationaaliset lausekkeet.
Rationaalifunktioiden summa, erotus, tulo ja osamäärä (niissä pisteissä missä osamäärä on määritelty) ovat myös rationaalifunktioita.
Lenni Hämäläinen

 
Lenni Arttu Jeremias Hämäläinen (s. 15. marraskuuta 2002 Espoo) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan oikea laitahyökkääjä.
Ura.
Seuraura.
Hämäläinen on Espoon Kiekkoseuran kasvatti. Hän siirtyi D-juniori-ikäisenä Espoo Bluesiin. Hän oli kaudella 2017–2018 C-nuorten SM-karsinnoissa joukkueensa paras maalintekijä 30 osumallaan, joilla Hämäläinen sijoittui koko sarjan maalipörssissä kolmanneksi. Hän voitti kauden päätteeksi C-nuorten Suomen-mestaruuden. Kaudeksi 2018–2019 Hämäläinen siirtyi Helsingin IFK:n B-nuoriin.
Kaudeksi 2019–2020 Hämäläinen siirtyi Rauman Lukon organisaatioon. Kaudella 2020–2021 hän teki U20 SM-sarjan ensimmäisessä finaaliottelussa 6. huhtikuuta 2021 Oulun Kärppiä vastaan Lukon 1–2-voittomaalin ensimmäisessä jatkoerässä ajassa 75.03. Joukkueen kausi päättyi lopulta Suomen-mestaruuteen, kuten myös kausi 2021–2022. Samalla kaudella Hämäläinen voitti debytoi Lukon SM-liigajoukkuueessa, jossa hän pelasi seitsemän runkosarja- ja kaksi Mestarien liigan ottelua ilman tehopisteitä. Hämäläinen teki liigadebyyttinsä 6. marraskuuta 2021 vieraissa Tampereen Ilvestä vastaan. Hänelle avautui paikka Lukon kokoonpanosta, kun vuorostaan SM-liigajoukkueen runkopelaajista kuusi vahvisti seuran U20-joukkuetta, joka taisteli viimeisestä paikasta U20 SM-sarjan ylempään jatkosarjaan. Hämäläinen merkittiin vain kolmella täydellä hyökkäysketjulla pelannen Lukon kolmosketjun vasempaan laitaan Arttu Ilomäen ja Scott Pooleyn viereen. Hän sai ottelussa jääaikaa 12.43 minuuttia ja Hämäläinen keräsi teholukeman –1.
Hämäläinen pelasi kauden 2022–2023 suurimmaksi osaksi Lukon U20-joukkueessa. Hän pelasi SM-liigassa kolme runkosarjaottelua ilman tehopisteitä. Kaudeksi 2023–2024 Hämäläinen nimettiin U20-joukkueen varakapteeniksi. Hän pelasi kauden aikana SM-liigassa 18 runkosarjaottelua tehden yhden syöttöpisteen ja yhden pudotuspeliottelun tehden yhden syöttöpisteen. Hämäläinen myös tappeli kahdesti joulukuussa 2023. Mestarien liigassa hän pelasi viisi ottelua ilman tehopisteitä. Huhtikuussa 2024 Hämäläinen teki Lukon kanssa vuoden mittaisen jatkosopimuksen.
Hämäläinen teki SM-liigauransa avausmaalin kauden 2024–2025 kahdeksannella kierroksella 3. lokakuuta 2024 vieraissa SaiPaa vastaan. Kaikkiaan hänen ensimmäinen kokonainen SM-liigakautensa toi 40 runkosarjaottelussa tehot 5+7=12 ja yhdekssä pudotuspeliottelussa tehot 1+1=2. Toukokuussa 2025 Hämäläinen solmi Lukon kanssa vuoden mittaisen jatkosopimuksen.
Maajoukkueura.
Hämäläinen on pelannut viisi poikien maaottelua.
Muuta.
Hämäläisen isoveli Luukas ja pikkuveli Elias ovat pelanneet myös jääkiekkoa.
Lenni Hämäläinen valmistui ylioppilaaksi Mäkelänrinteen lukiosta keväällä 2022.
Al-hamdu lillah

Al-hamdu lillah () on arabiankielinen fraasi, joka tarkoittaa ”ylistys Jumalalle” tai ”Jumalan kiitos”. Muslimit käyttävät sitä jokapäiväisessä puheessaan, mutta se kuuluu myös muiden arabian puhujien sanavarastoon. 
Ilmaisussa on kolme osaa: 1. "al-," määräinen artikkeli 
2. "ḥamd(u)", "ylistys" 
3. "li-llāh(i)", prepositio + substantiivi "Allāh". "Li-" on datiivia ilmaiseva prepositio. Lause esiintyy useita kertoja Koraanissa ja ensimmäisen kerran jo Koraanin avaussuuran al-Fatiha toisessa jakeessa: "Ylistys Jumalalle, maailmojen Valtiaalle". Sanan "ylistys" juurikonsonantit ovat Ḥ-M-D, ja ne esiintyvät myös sanassa ”Muhammed” ja muissa samasta juuresta johdetuissa nimissä (Ahmed, Hamid, Mahmud jne.). 
Lause "haditheissa".
Lyhyestä rukouksesta "al-hamdu lillah" kerrotaan useissa "haditheissa." Niissä profeetta Muhammed suosittelee sitä. 
Historia ja käyttö muualla.
Ilmaisu "al-hamdu lillah" eli "ylistys Jumalalle" on arabialainen käännös heprean sanalle "halleluja". "Halleluja" tarkoittaa "kiittäkää (tai ylistäkää) Herraa". Ylistyslaulu "Halleluja" on siirtynyt juutalaisesta synagogapalveluksesta myös kristilliseen jumalanpalvelukseen. "Halleluja" esiintyy 24 kertaa Vanhan Testamentin psalmeissa ja neljästi Ilmestyskirjassa. 
Englanninkielisessä maailmassa huudahdus "Praise the Lord!" (ylistäkää Herraa!) on sekä liturginen että päivittäinen tervehdys.
Jasse Mäkäräinen

 
Jasse Mäkäräinen (s. 13. toukokuuta 2002 Jyväskylä) on suomalainen jääkiekkoilija, joka pelaa U20 SM-sarjaa JYPissä. Hän on pelipaikaltaan vasen laitahyökkääjä. Mäkäräinen laukoo oikealta.
Ura.
Mäkäräinen on JYPin kasvatti. Hän toimi kaudella 2017–2018 seuran B-nuorten varakapteenina. Kaudeksi 2019–2020 Mäkäräinen siirtyi Rauman Lukon B-nuoriin. Hän oli tehoilla 21+20=41 joukkueen paras pistemies ja maalintekijä. Kauden 2020–2021 päätteeksi Mäkäräinen voitti U20 SM-sarjan mestaruuden. 
Kaudella 2021–2022 Mäkäräinen debytoi Lukon SM-liigajoukkuueessa, joss hän pelasi ensimmäisen ja kauden ainoaksi jääneen runkosarjaottelunsa 6. marraskuuta 2021 vieraissa Tampereen Ilvestä vastaan. Mäkäräiselle avautui paikka Lukon kokoonpanosta, kun vuorostaan SM-liigajoukkueen runkopelaajista kuusi vahvisti seuran U20-joukkuetta, joka taisteli viimeisestä paikasta U20 SM-sarjan ylempään jatkosarjaan. Mäkäräinen merkittiin vain kolmella täydellä hyökkäysketjulla pelannen Lukon kymmenenneksi hyökkääjäksi. Hän sai ottelussa jääaikaa 1.32 minuuttia, mutta Mäkäräiselle merkittiin teholukema +1. Hän pelasi Lukossa myös yhden Mestarien liigan ottelun. Joulukuussa Mäkäräinen palasi kasvattajaseuransa JYPin U20-joukkueeseen.
Neuvostoliiton–Japanin rajasota

Neuvostoliiton–Japanin rajasota oli vuosina 1932–1939 Kaukoidässä käyty sarja Neuvostoliiton ja Japanin välisiä rajaselkkauksia, joiden taustalla olivat Japanin laajentumispyrkimykset. 
Japanin vallattua Mantshurian ja Korean maiden välisellä rajaseudulla käytiin useita aseellisia selkkauksia, jotka lopulta päättyivät vuonna 1939 Neuvostoliiton ja Mongolian joukkojen lyötyä japanilaiset Halhin-Golin taisteluissa.
Indo-Australian laatta

Indo-Australian laatta on yksi maapallon seitsemästä suuresta litosfäärilaatasta ja toiseksi pienin Etelä-Amerikan laatan jälkeen.
Nimensä mukaisesti se sisältää Australian mantereen ja Intian niemimaan sekä näiden lisäksi osan Uudesta-Seelannista ja suurimman osan Intian valtamerestä. Laatta rajoittuu pohjoisessa Euraasian laattaan, etelässä Antarktiksen laattaan ja idässä Tyynenmeren laattaan.
Indo-Australian laatta syntyi noin 43 miljoonaa vuotta sitten, kun Intian laatta ja Australian laatta sulautuivat yhteen. Mannerlaatan pinta-ala on noin 58 900 000 neliökilometriä.
Liike.
Indo-Australian laatta liikkuu koilliseen noin 3–7 senttimetriä vuodessa, mikä on suurehko nopeus mannerlaatalle. Ylempi vaippa eli astenosfääri, jonka arvellaan ainakin osittain aiheuttavan mannerlaattojen liikkeet, liikkuu kuitenkin ilmeisesti hitaammin. Toisen laattaa liikuttavan voiman uskotaan olevan alityöntö laatan pohjoisilla reunoilla, missä se on osa Tyynenmeren tulirenkaana tunnettavaa erittäin vulkaanista vyöhykettä. Lisäksi Australian mantereella on useita monimutkaisempaan liikeprosessiin viittaavia geologisia poikkeavuuksia, kuten Etelä-Australian rannikon kallistuminen ja suurten karbonaattiesiintymien puute Pohjois-Australiassa. Melbournen yliopiston tutkija Mike Sandiford on ehdottanut poikkeuksien johtuvan litosfäärin ja astenosfäärin välisistä liikenopeuseroista ja esittänyt, että nämä erot voivat johtaa lopulta jopa Australian mantereen jakautumiseen.
Oletuksia.
1960-luvulla, kun laattatektoniikkaa koskeva teoria vahvistettiin, Intian valtameren poikki uskottiin virheellisesti kulkevan valtameren keskiselänteen. Tuolta ajalta on peräisin edelleen laajalle levinnyt uskomus, jonka mukaan Intian laatan lisäksi olisi olemassa erillinen Australian laatta. Toisinaan myös asiantuntijat käyttävät Indo-Australian laatasta lyhyempiä termejä Intian laatta ja Australian laatta. On kuitenkin viitteitä siitä, että Indo-Australian laatta voisi todella jakautua erillisiksi Intian ja Australian laatoiksi muutaman miljoonan vuoden sisällä: Whartonin altaassa Intian valtameressä on useita vanhoja repeämiä ja neljä uutta syntyi kahdessa maanjäristyksessä huhtikuussa 2012. Toisaalta viimeisten 20 vuoden aikana poratut näytteet osoittavat, että Indo-Australian laatta on alkanut jakautua jo noin kahdeksan miljoonaa vuotta sitten, mikä on tarpeeksi pitkä aika siihen, että Intian ja Australian laattoja voidaan pitää erillisinä mannerlaattoina. Intian laatan länsipuolelta on mahdollisesti erkanemassa kolmaskin laatta, joka tunnetaan nimellä Capricornin laatta.
Operaatio Sininen tähti

Operaatio Sininen tähti oli Intian armeijan suorittama sotilasoperaatio Amritsarin Kultaisessa temppelissä, Punjabissa sekä sen ympäristössä sijaitsevassa Akal Takhtin temppelissä. Operaatiota voidaan pitää käännekohtana sikhien ja muiden intialaisten välillä. Tämä johti lopulta laajoihin levottomuuksiin ympäri maata ja pääministeri Indira Gandhin murhaan. Sininen tähti oli myös Intian armeijan suurin operaatio maan rajojen sisällä.
Tausta.
Sikhiläisten itsenäisyysliike on ollut aktiivinen jo 1920-luvulta lähtien, jolloin Motilal Nehru julkaisi Khalistanin (sikhien kotimaan) itsenäisyysjulistuksen Lahoressa. Tätä asettuivat vastustamaan monet ajan suurmiehet kuten Muhammad Ali Jinnah, Bhimrao Ambedkar ja Tara Singh. Näistä Singh oli itse sikhi. Sen kulta-aikaa olivat kuitenkin 1970- ja 1980-luvut.
Khalistan-liikkeen johtavaksi hahmoksi nousi vuonna 1977 Jarnail Singh Bhindranwale, joka oli karismaattinen puhuja, mikä vetosi erityisesti nuoriin sikheihin. 1980-luvun alussa hän linnoittautui kultaiseen temppeliin ja Akal Takhtiin yhdessä seuraajiensa kanssa. Seuraavan kahden vuoden aikana Intian hallitus ei juurikaan tehnyt asialle mitään, vaikka yrittikin neuvotella militanttien kanssa.
Kultaisen temppelin verilöyly.
Operaatio Sininen tähti alkoi 1. kesäkuuta, kun Intian armeija hyökkäsi Guru Ram Das Langar -rakennukseen. Tässä hyökkäyksessä kuoli kymmenisen henkilöä. Seuraavana päivänä valtio sulki tiet ja vaiensi median. Suurin osa Amritsarista jätettiin ilman sähköä ja vettä. 3. kesäkuuta koko Punjabin osavaltion alueelle määrättiin ulkonaliikkumiskielto, jota valvoivat niin sotilaat kuin puolisotilaallisetkin joukot. Kaikki reitit Kultaiseen temppeliin tai sieltä ulos tukittiin.
Armeija tuhosi Akal Takhtin 6. kesäkuuta ja sai seuraavana päivänä hallintaansa Kultaisen temppelin koko temppelikompleksin. Bhindranwale kuoli 6. kesäkuuta 1984. Virallisten raporttien mukaan Intian armeijan sotilaita kuoli 83 kun taas sikhimilitantteja kuoli ainakin 492. Muiden lähteiden mukaan sikhejä kuoli enemmän kuin virallisesti ilmoitettiin.
Seuraukset.
Pääministeri Gandhin sikhiläiset henkivartijat ampuivat tämän lokakuussa 1984, koska pitivät Gandhia syyllisenä itse verilöylyyn, joka temppelikompleksin ympäristössä tapahtui. Tämän seurauksena Intiassa alkoivat laajat sikhejä vastustavat mellakat, joissa tapettiin arviolta 3000 sikhiä. Toinen sikhimilitanttien kosto tapahtui 23. kesäkuuta 1985 kun Air Indian lento 182 räjäytettiin ilmassa. Suurin osa iskun uhreista oli kanadanintialaisia.
Vaikka tulitaistelun jättämiä jälkiä on pyritty korjaamaan etenkin Kultaisessa temppelissä, moniin paikkoihin on jätetty luotien jälkiä muistutuksena verilöylystä.
Shenyang J-5

Shenyang J-5 () oli Kiinassa lisenssillä valmistettu Mikojan-Gurevitš MiG-17, jonka tuotanto alkoi vuonna 1954 ja päättyi 1969. Mallin ensilento oli kesällä 1956 ja esittely vuonna 1957. Kone tunnettiin myös nimillä: "Dongfeng-101" ja "Tyyppi 56". Se nimettiin 1964 "Shenyang Jian-5:ksi". Niitä valmistui yli 1 820 kappaletta, joista osa muunnettiin torpedokoneiksi. Kiina toimitti Pohjois-Vietnamille hävittäjiä, joita käytettiin vuosina 1965-1973. Niillä saavutettiin Vietnamin sodassa 71 varmistettua pudotusta.
Kiina toimitti konetta Euroopassa ainoastaan liittolaiselleen Albanialle. Lisäksi Kiina toimitti koneita Pakistaniin ja Pohjois-Koreaan. Konetyypin käyttö Kiinan ilmavoimissa päättyi vuonna 1992.
Aseistuksena oli 37 millimetrin N-37D-tykki ja kaksi 23 millimetrin NR-23-tykkiä. Lisäksi koneeseen kyettiin asentamaan enintään 500 kg:n ulkoinen asekuorma, mihin sisältyi myös koneen kantamaa pidentävät lisäpolttoainesäiliöt. Voimanlähteenä oli jälkipolttimella varustettu suihkumoottori Wopen WP-5, joka oli Klimov VK-1F:n kopio (Rolls-Royce Nene). Koneen huippunopeus oli 1 145 km/h. Jälkipoltosta huolimatta, tämä konetyyppi ei ollut juurikaan edeltäjäänsä (MiG-15; Kiinassa Shenyang J-4) nopeampi, mutta korkealla lennettäessä lento-ominaisuudet paranivat. Käytännöllinen lakikorkeus oli 16 600 metriä.